5. ทรัพย์สินที่ใช้ในการประกอบธุรกิจ

5.1 ทรัพย์สินของบริษัท

ที่ดินและสิ่งปลูกสร้างที่สร้างไว้เพื่อขายในโครงการต่าง ๆ
บริษัทได้ว่าจ้างบริษัทประเมินซึ่งเป็นบริษัทที่ได้รับความเห็นชอบจากสำนักงานคณะกรรมการกำกับหลักทรัพย์และตลาดหลักทรัพย์
โดยบริษัทประเมินที่บริษัทใช้ประเมินราคานั้นมีจำนวนทั้งหมดประมาณ 9 ราย
การประเมินราคาใช้วิธีเปรียบเทียบราคาตลาดสำหรับการประเมินราคาที่ดิน
และใช้วิธีเปรียบเทียบราคาตลาดและวิธีต้นทุนทดแทนสำหรับการประเมินราคาที่ดินและสิ่งปลูกสร้าง

ณ วันที่ 31 ธันวาคม 2549 มีรายละเอียดดังนี้

ตารางแสดงโครงการ/สินทรัพย์ที่ดำเนินการอยู่

[TABLE]

ทรัพย์สินลำดับที่ 9, 11, 18 และ 19 ซึ่งมีราคาประเมินต่ำกว่ามูลค่าตามบัญชีดังกล่าวข้างต้นนั้น
ผู้สอบบัญชีของบริษัทไม่ได้มีการตั้งด้อยค่าทรัพย์สินไว้ เนื่องจากภายหลังจากการประเมินราคา
บริษัทได้มีการพัฒนาที่ดินเป็นโครงการเพื่อการขายและมีสิ่งปลูกสร้างเพิ่มเติมแล้ว
ผลต่างระหว่างราคาประเมินและมูลค่าตามบัญชีจึงเป็นค่าถมดิน งานระหว่างก่อสร้าง
ดอกเบี้ยรอตัดบัญชี ค่าใช้จ่ายที่เกี่ยวข้องกับโครงการ

มูลค่าตามบัญชีของสินทรัพย์หลัก ประเภทอุปกรณ์และเครื่องใช้สำนักงานของบริษัทและบริษัทย่อย
ณ 31 ธันวาคม 2549 มีดังนี้

(หน่วย : ล้านบาท)

  --------------------- --------------- ------------------------- ------------
  รายการ                สถานที่ตั้ง         กรรมสิทธิ์                   31 ธ.ค. 2549

  ที่ดิน                   ซอยแจ่มจันทร์      ปริญสิริ                     3.28

  เครื่องจักรและอุปกรณ์      ตามโครงการต่าง ๆ ปริญสิริ, โกร โยธา           4.02

  เครื่องตกแต่งสำนักงาน     สำนักงาน         ปริญสิริ, โกร โยธา           8.06

  เครื่องใช้สำนักงาน        สำนักงาน         ปริญสิริ, โกร โยธา,          29.55
                                        ปริญเวนเจอร์                

  ยานพาหนะ              สำนักงาน         ปริญสิริ, โกร โยธา           25.67

  รวม                                                             70.58

  ค่าเสื่อมราคาสะสม                                                  34.15

  เครื่องจักรและอุปกรณ์สุทธิ                                             36.43
  --------------------- --------------- ------------------------- ------------

สาระสำคัญของสัญญา

(1) สัญญาเช่าพื้นที่อาคารสำนักงาน สัญญาให้บริการ
และสัญญาให้บริการเครื่องอำนวยความสะดวกและอุปกรณ์เสริมทั่วไป

ผู้ให้บริการ : บริษัท ซันทาวเวอร์ส จำกัด

ผู้รับบริการ : บริษัท ปริญสิริ จำกัด (มหาชน)

พื้นที่เช่า : ชั้น 12 อาคารซันทาวเวอร์ส อาคาร เอ เลขที่ 123 ถนนวิภาวดีรังสิต แขวงจอมพล
เขตจตุจักร กรุงเทพมหานคร

ระยะเวลา : สัญญาที่ 1: 30 มิถุนายน 2549 - 30 มิถุนายน 2551

สัญญาที่ 2: 30 มิถุนายน 2549 - 30 มิถุนายน 2551

สัญญาที่ 3: 30 มิถุนายน 2549 - 30 มิถุนายน 2551

พื้นที่ : สัญญาที่ 1: 630 ตารางเมตร

สัญญาที่ 2: 130 ตารางเมตร

สัญญาที่ 3: 118 ตารางเมตร

ค่าเช่ารายเดือน 344,040.37 บาท (ไม่รวมภาษีมูลค่าเพิ่ม)

(2) สัญญาระหว่างผู้ถือหุ้นของ บริษัท ปริญเวนเจอร์ จำกัด

คู่สัญญา : บริษัท ปริญสิริ จำกัด (มหาชน) และ บริษัท ยูนิเวนเจอร์ จำกัด (มหาชน)

วัตถุประสงค์ของสัญญา : เพื่อดำเนินโครงการและธุรกิจการขาย และ/หรือให้เช่าบ้านพักอาศัย
และ/หรืออาคารชุดเพื่อการพาณิชย์ และ/หรือเพื่ออาศัย

ข้อตกลงร่วมกัน : ปริญสิริ และ/หรือ
บริษัทในเครือจะเป็นผู้รับผิดชอบดำเนินงานด้านพัฒนาและก่อสร้างโครงการ
การบริหารจัดการงานธุรการภายในบริษัท การวางแผนงานด้านตลาด การขาย การบัญชี
การโอนโครงการและการบริหารจัดการโครงการภายหลังลูกค้าเข้าอยู่อาศัย

ยูนิเวนเจอร์
และ/หรือบริษัทในเครือจะเป็นผู้รับผิดชอบดำเนินงานด้านการศึกษาความเป็นไปได้ของโครงการ
ประมาณการทางการเงิน การจัดทำแผนปรับปรุงโครงสร้างหนี้กับเจ้าหนี้เดิมของโครงการ
การวางแผนและจัดโครงสร้างทางการเงิน และการจัดหาแหล่งเงินกู้จากสถาบันการเงิน

ค่าธรรมเนียม : ปริญเวนเจอร์ ตกลงจ่ายค่าธรรมเนียมการจัดการและบริหารโครงการ
(Management Fee) ระหว่างก่อสร้างและดำเนินงานโครงการให้แก่ปริญสิริ เดือนละ 350,000
บาท (ไม่รวมภาษีมูลค่าเพิ่ม) นับตั้งแต่เดือนแรกภายหลังจากการซื้อที่ดินโครงการ
จนกระทั่งการก่อสร้างแต่ละโครงการจะแล้วเสร็จสมบูรณ์

ปริญเวนเจอร์ ตกลงจ่ายค่าที่ปรึกษาทางการเงินให้แก่บริษัท
ยูนิเวนเจอร์ คอนซัลติ้ง จำกัด เดือนละ 80,000 บาท (ไม่รวมภาษีมูลค่าเพิ่ม)
นับตั้งแต่เดือนแรกภายหลังจากการซื้อที่ดินโครงการ
จนกระทั่งการก่อสร้างแต่ละโครงการจะแล้วเสร็จสมบูรณ์

ปริญเวนเจอร์ ตกลงจ่ายค่าธรรมเนียมการบริหารการขายแก่ปริญสิริในอัตรา 2%
ของยอดขายรวมแต่ละโครงการ (รวมภาษีมูลค่าเพิ่ม)
ในวันโอนกรรมสิทธิ์อสังหาริมทรัพย์ที่ขายให้ลูกค้า

ปริญเวนเจอร์ ตกลงจ่ายค่าธรรมเนียมจากความสำเร็จ (Success Fee)
(ตามรายละเอียดที่จะตกลงกันต่อไป) ให้แก่ปริญสิริและยูนิเวนเจอร์
ในวันที่ปริญเวนเจอร์ทำการก่อสร้างในแต่ละโครงการแล้วเสร็จ
และส่งมอบทรัพย์สินให้ผู้ซื้อจนครบถ้วน

5.2 นโยบายการลงทุน

ณ วันที่ 31 ธันวาคม 2549 บริษัทมีเงินลงทุนในบริษัทย่อย 2 บริษัท คือ บริษัท โกร โยธา กรุ๊ป
จำกัด โดยประกอบธุรกิจรับเหมาก่อสร้างและจำหน่ายวัสดุก่อสร้าง ซึ่งมีมูลค่าเงินลงทุนรวม 32.00
ล้านบาท และบริษัท ปริญเวนเจอร์ จำกัด โดยประกอบธุรกิจพัฒนาอสังหาริมทรัพย์
ซึ่งมีมูลค่าเงินลงทุนรวม 38.89 ล้านบาท โดยมีสัดส่วนเงินลงทุนในบริษัทย่อยทั้งหมดคิดเป็นร้อยละ
1.59 ของสินทรัพย์รวม

เนื่องจากการลงทุนใน บริษัท ปริญเวนเจอร์ จำกัด เป็นการร่วมทุนกันระหว่างบริษัท กับบริษัท
ยูนิเวนเจอร์ จำกัด (มหาชน) ซึ่งได้กำหนดทุนจดทะเบียนไว้ในสัญญาร่วมทุนจำนวน 100.00
ล้านบาท ปัจจุบันบริษัท และบริษัท ยูนิเวนเจอร์ จำกัด (มหาชน) ได้ชำระทุนจดทะเบียนไปแล้ว
76.25 ล้านบาท โดยยังเหลือทุนจดทะเบียนที่ต้องชำระอีก 23.75 ล้านบาท
ดังนั้นในอนาคตจะต้องชำระทุนจดทะเบียนดังกล่าวตามสัดส่วนการถือหุ้นโดยบริษัทถือหุ้นใน บริษัท
ปริญเวนเจอร์ จำกัด ในสัดส่วนร้อยละ 51.00 ของทุนจดทะเบียน
ซึ่งทำให้ต้องชำระทุนจดทะเบียนในส่วนที่เหลืออีก 12.11 ล้านบาท
เมื่อรวมกับเงินลงทุนที่มีอยู่เดิมแล้วสัดส่วนเงินลงทุนในบริษัทย่อยรวมกันคิดเป็นร้อยละ 1.87
ของสินทรัพย์รวม ณ วันที่ 31 ธันวาคม 2549

ในส่วนของนโยบายการบริหารงานนั้น
บริษัทจะส่งตัวแทนของบริษัทเข้าไปในฐานะกรรมการและ/หรือผู้บริหาร ในบริษัทที่เข้าไปลงทุน
โดยมีจำนวนกรรมการมากกว่ากึ่งหนึ่งของจำนวนคณะกรรมการทั้งหมด